### **Бухгалтерлік есепте төленбеген, мерзімі өткен кредит (қарыз) және ол бойынша сыйақы, құжаттамалық есеп-қисаптар мен кепiлдiктер бойынша дебиторлық берешек түрінде борышкерге қойылатын талаптың мөлшерін азайтуды есепке алу бойынша салық тіркелімінің нысанын жасау**

      33. Осы бухгалтерлік есепте төленбеген, мерзімі өткен кредит (қарыз) және ол бойынша сыйақы құжаттамалық есеп-қисаптар мен кепiлдiктер бойынша дебиторлық берешек түрінде борышкерге қойылатын талаптың мөлшерін азайтуды есепке алу бойынша салық тіркелімдерінің нысаны Салық кодексінің 250-бабы 1-тармағына сәйкес бухгалтерлік есепте борышкерге талап мөлшерін азайту кезінде табыс болып танылмайтын Салық кодексінің 232-бабы 5-тармағының 8) тармақшасына сәйкес провизияларды (резевтерді) құру бойынша шығындар соммасын шегерімге жатқызуға құқығы бар салық төлеушілермен бұрын шегерімге жатқызылған провизиялардың (резервтердің) мөлшерін тиісті салық мерзімінде көрсету үшін арналған.

      34. "Бухгалтерлік есепте төленбеген, мерзімі өткен кредит (қарыз) және ол бойынша сыйақы, құжаттамалық есеп-қисаптар мен кепiлдiктер бойынша дебиторлық берешек түрінде борышкерге қойылатын талаптың мөлшерін азайту" кестесінде:

      1) 1-бағанда – жолдың реттік нөмірі;

      2) 2-бағанда – борышкердің ЖСН/БСН;

      3) 3-бағанда – борышкердің тегін, атын, әкесінің атын (ол бар болған жағдайда) немесе атауы;

      4) 4-бағанда – төленбеген, мерзімі өткен кредит (қарыз) және ол бойынша сыйақы түрінде ол бойынша берешегі бар банктік кепілдемені немесе аккредитивті шығару келісім-шартының банктік қарыз шартының нөмірі мен күні;

      5) 5-бағанда – мұндай талап қою құқығы бар-жоғы кезінде құжаттамалық есеп-қисаптар мен кепiлдiктер бойынша дебиторлық берешек кредит (қарыз) бойынша талап қою құқығын толық немесе ішінара тоқтату соңғы шешімінің нөмірі мен күні;

      6) 6-бағанда – құжаттамалық есеп-қисаптар мен кепiлдiктер бойынша дебиторлық берешек төленбеген, мерзімі өткен кредит (қарыз) және ол бойынша сыйақының сомасы;

      7) 7-бағанда – төленбеген, мерзімі өткен кредит (қарыз) және ол бойынша сыйақы түрінде салық төлеушінің бухгалтерлік есебінде борышкерге қойылатын талаптың мөлшерін азайтуды жүзеге асырған негізгі құжаттың нөмірі мен күні;

      8) 8-бағанда – халықаралық қаржылық есептілік стандарттарына және Қазақстан Республикасының бухгалтерлік есеп пен қаржылық есептілік туралы заңнамасының талаптарына сәйкес құжаттамалық есеп-қисаптар мен кепiлдiктер бойынша төленбеген, мерзімі өткен кредит (қарыз) және ол бойынша сыйақы түрінде салық төлеушінің бухгалтерлік есебінде борышкерге қойылатын талаптың мөлшерін азайту сомасы;

      9) 9-бағанда бұрынғы салық кезеңдерiнде шегерімге жататын құжаттамалық есеп-қисаптар мен кепiлдiктер бойынша дебиторлық берешек кредит (қарыз) және ол бойынша сыйақыға қарсы провизиялар (резервтер) сомасы.

      35. Егер салық тіркелімінде қате деректер көрсетілген жағдайда, қателерді түзеу салық тіркелімі жолдарының тек өзгеріс және (немесе) толықтыру енгізілетін нөмірлері ғана толтырылатын және көрсетілетін салық тіркелімінің нысанын (бұдан әрі - қосымша салық тіркелімі) жасау жолымен жүзеге асырылады.

      Салық тіркеліміне өзгеріс және (немесе) толықтыру енгізу жіберілген қателіктердің сипатына қарай мынадай тәртіппен жүргізіледі:

      1) салық тіркелімінің 2, 3, 4, 5 немесе 7-бағандарында қателіктер табылған жағдайда қосымша салық тіркелімінде тиісті деректемелер көрсетіледі. Бұл ретте, егер қате бір немесе бірнеше бағанда жіберілген жағдайда қосымша салық тіркелімінде көрсетілген бағандардың барлығының деректемелері көрсетіледі;

      2) салық тіркелімінің 6, 8 немесе 9-бағандарында қателіктер табылған жағдайда:

      қосымша салық тіркелімінің 2, 3, 4, 5 және 7-бағандарында салық тіркелімінің 2, 3, 4, 5 және 7-бағандарының деректемелері көрсетіледі;

      қосымша салық тіркелімінің 6, 8 немесе 9-бағандарында салық тіркелімінің 6, 8 немесе 9-бағандарында көрсетілген сомалармен салыстыру бойынша анықталған айырма сомасы көрсетіледі.

      Салық тіркелімінің 6, 8 немесе 9-бағандарының мәндерін азайтуға бағытталған өзгерістер енгізу кезінде анықталған айырма сомасы қосымша салық тіркелімінің 6, 8 немесе 9-бағандарында "–" алу белгісімен көрсетіледі;

      3) салық тіркеліміне қосымша бухгалтерлік есепте төленбеген, мерзімі өткен кредит (қарыз) және ол бойынша сыйақы құжаттамалық есеп-қисаптар мен кепiлдiктер бойынша дебиторлық берешек борышкерге қойылатын талаптың мөлшерін азайту сомасын енгізу қажет болған жағдайда қосымша салық тіркелімі осы Қағиданың 34-тармағына сәйкес жасалады. Бұл ретте мұндай қосымша салық тіркелімінде толықтырулар енгізілетін кезең үшін салық тіркеліміндегі соңғы жолдың нөмірінен кейінгі жолдың нөмірі көрсетілуі қажет.

      36. Егер бұрын қосымша салық тіркелімдері жасалған салық тіркеліміне қосымша салық тіркелімі жасалса, онда соңғысы бұрын ұсынылған қосымша салық тіркелімдері ескеріле отырып жасалады.

      37. Қосымша салық тіркеліміне жазбаша негіздеме қоса беріледі, оған қосымша салық тіркелімін жасаған тұлғалар қол қояды және салық төлеушінің мөрімен куәландырылады (ол болған кезде, дара кәсіпкерлік субъектілеріне жататын заңды тұлғаларды қоспағанда):

      1) салық тіркеліміне өзгерістердің және (немесе) толықтырулардың енгізілу себептері;

      2) борышкердің ЖСН/БСН;

      3) құжаттамалық есеп-қисаптар мен кепiлдiктер бойынша дебиторлық берешекті тануды жүзеге асыру негізінде банктік кепілдемені немесе аккредитивті шығару келісім-шартының,банктік қарыз шартының нөмірі мен күні;

      4) салық тіркелімінің өзгерістер енгізілетін жолдарының нөмірлері;

      5) жазбаша негіздеменің жасалған күні көрсетіле отырып, қоса беріледі.

      Ескерту. 37-тармақ жаңа редакцияда – ҚР Премьер-Министрінің Бірінші орынбасары – ҚР Қаржы министрінің 31.10.2019 [№ 1197](https://adilet.zan.kz/kaz/docs/V1900019553#z28) (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.